Ikke lenge etter avstod Mexico dette nordligere området til USA. Young bad da den amerikanske kongressen om å etablere en ny delstat der, ved navn Deseret. Men i stedet ble Utah-territoriet skapt, og Young ble innsatt som dets guvernør. Nå ledet han både de kirkelige og de økonomiske forhold. Han gikk inn for selvstendighet og selvberging. Mange av Utahs byer ble grunnlagt av Young.